OŠ „Matija Gubec“

Školska 3

31542 Magadenovac

SJEDIŠTE MEĐURAZINSKOG POVJERENSTVA

„LIDRANO 2025.“

tel.: 031/647-160

e-adresa škole: ured@os-mgubec-magadenovac.skole.hr

e-adresa LiDraNa: magadenovaclidrano@gmail.com

**PREDMET: Obavijest o organizaciji i provedbi Međurazinske smotre**

**„LiDraNo 2025.“**

U skladu s novim uputama objavljenim na mrežnim stranicama AZOO, najprije informacija - **MEĐURAZINA je novi naziv umjesto dosadašnje gradske, općinske i međuopćinske.**

Obavještavamo vas da će se Međurazinski susret „LiDraNo 2025.“ za zapadni dio naše županije, tj. područje Donjeg Miholjca, Belišća, Našica i Valpova održati **14. veljače (petak) 2025. godine u organizaciji OŠ „Matija Gubec“ Magadenovac s početkom u 9 sati.**

Domaćin Županijske smotre je OŠ „Grigor Vitez“ u prvome tjednu ožujka.

Molimo vas da proučite sve o ustrojstvu smotre LiDraNo 2025. na stranicama AZOO-a pod *Posebna pravila smotre LiDraNo u školskoj godini 2024./2025.* kako bi vaše prijave bile potpune i točne (šaljem vam posebna pravila i u \*pdf formatu u privitku radi lakšeg snalaženja te excel tablicu za prijavu).

Obrazac za prijavu potrebno je popuniti u elektroničkom obliku i poslati isključivo na ovaj e-mail:

magadenovaclidrano@gmail.com

 **do 31. siječnja 2025.**

**Brojčane odrednice za MEĐURAZINSKE susrete koje šaljemo na Županijsku razinu:**

Literarno stvaralaštvo: 5 radova

Novinarsko stvaralaštvo: 3 samostalnih novinarskih radova te neograničen broj radijskih emisija

Dramski izraz: 3 pojedinačna dramska nastupa

 3 skupna dramska nastupa

Svi izrazi bit će **uživo,** u OŠ „Matija Gubec“, Školska 3, Magadenovac, **14. 2. 2025.** s početkom **u 9 sati.**

Pripazite da sve prijavite u tablice za natjecanja već na školskoj razini propisane od AZOO i pazite na upute za unos u aplikaciju. Također, zaporka i razred ide na dno rada (novin. i liter.), a na poseban dokument ostali podatci.

Molimo (iako nije navedeno na stranici AZOO) da nam zemaljskom poštom dostavite i 5 primjeraka teksta i za literarni, novinarski i obje vrste dramskog izraza i to najkasnije zaključno s 31. 1. 2025. godine ili ih predstavnik škole donese osobno na radni sastanak o kojem ćete biti naknadno obavješteni.

Kako biste nam olakšali organizacijski dio posla, molimo da na e-mail adresu: magadenovaclidrano@gmail.com pošaljete i popunjenu tablicu koju vam šaljemo u privitku.

**RADIJSKE EMISIJE I ŠKOLSKI LISTOVI ŠALJU SE IZRAVNO** na županijsku razinu školi u kojoj će se održati županijska smotra: OŠ „Grigor Vitez“, Korčulanska 1, 31000 Osijek u tiskanome obliku, a digitalno obz.lidrano.grigor.vitez.osijek@gmail.com

Molimo sve matične škole da ovu obavijest proslijede svojim područnim školama.

Srdačan pozdrav,

predsjednica Međurazinskog povjerenstva

 *Marija Rašić,*

prof. hrvatskoga jezika i književnosti,

učitelj mentor